จีนรับยุคโควิด-19 ให้ซื้อหน้ากากอนามัยจากตู้อัตโนมัติ (คลิป)
นับจากนี้พฤติกรรม และข้าวของเครื่องใช้ที่อยู่รอบๆ ตัวเราจะเปลี่ยนแปลงไปอีก หลังจากไวรัสโคโรนา (โควิด-19) โจมตีมนุษย์โลก เหมือนอย่างที่ประเทศจีน เริ่มเปิดบริการตู้จำหน่ายหน้ากากอนามัยแบบคนซื้อไม่ต้องสัมผัสกับปุ่มกดของตู้สำนักข่าวซินหัว เผยแพร่ข้อมูล และคลิป บริการนี้ที่เกิดขึ้นที่เทศบาลนครเทียนจิน ทางตอนเหนือของจีน เป็นการเปิดใช้งานตู้จำหน่ายหน้ากากอนามัย N95 แบบไร้สัมผัส ซึ่งพัฒนาโดยบริษัท เทียนจิน คังซิง คอมพิวเตอร์ เทคโนโลยี เดเวลอปเมนต์ จำกัด โดยนำไปติดตั้งมากกว่า 20 จุดทั่วเทียนจิน แต่ละตู้มีหน้ากากอนามัยอยู่ 128 อัน และราคาอันละ 13 หยวน หรือประมาณ 60 บาทวิธีการซื้อหน้ากากอนามัยจากตู้จำหน่ายด้วยตนเอง ไม่ได้ใช้เงินสด แต่สแกนรหัสและชำระเงินผ่านแอปพลิเคชันวีแชต (WeChat) ในโทรศัพท์มือถือ เพื่อหลีกเลี่ยงการติดเชื้อข้าม (cross infection) จากการสัมผัสปุ่มกดต่างๆ แบบเดิมนอกจากนั้นพนักงานฝ่ายขายจะคอยติดตามจำนวนหน้ากากอนามัยคงเหลือในตู้จำหน่ายเพื่อเติมสินค้าได้ทันตามความต้องการ โดยคาดว่าเทียนจินจะมีตู้จำหน่ายหน้ากากอนามัยนี้ราว 100 จุดทั่วเมืองภายในสัปดาห์หน้าที่มา : สำนักข่าวซินหัว
นับจากนี้พฤติกรรม และข้าวของเครื่องใช้ที่อยู่รอบๆ ตัวเราจะเปลี่ยนแปลงไปอีก หลังจากไวรัสโคโรนา (โควิด-19) โจมตีมนุษย์โลก เหมือนอย่างที่ประเทศจีน เริ่มเปิดบริการตู้จำหน่ายหน้ากากอนามัย
โควิด-19,ไวรัสโคโรนา,ตู้จำหน่ายหน้ากากอนามัย,จีน